open-index/open-wikipedia-markdown huggingface dataset:
นิชคุณ ขจรบริรักษ์

**นิชคุณ ขจรบริรักษ์ **(เกิด 3 มีนาคม พ.ศ. 2542) ชื่อเล่น **มีน** เป็นนักแสดงและนายแบบชาวไทย อดีตสังกัดช่อง 3 เอชดี และเป็นนักกีฬาบาสเกตบอลเยาวชนแห่งชาติ มีชื่อเสียงเป็นที่รู้จักจากซีรีส์เรื่อง *[[อัยย์หลงไน๋]]* และละครโทรทัศน์เรื่อง *[[ดวงใจเทวพรหม (ละครโทรทัศน์)#ดุจอัปสร|ดุจอัปสร]]* ปัจจุบัน​เป็นนักแสดงอิสระ

## ประวัติ
นิชคุณ เกิดวันที่ 3 มีนาคม พ.ศ. 2542 มีภูมิลำเนาอยู่ที่จังหวัดน่าน เป็นบุตรชายคนโตมีน้องชาย 1 คน สำเร็จการศึกษาระดับชั้นมัธยมศึกษาตอนต้นจากโรงเรียนปัว ระดับชั้นมัธยมศึกษาตอนปลายจาก โรงเรียนอัสสัมชัญธนบุรี และสำเร็จการศึกษาระดับปริญญาตรี คณะนิเทศศาสตร์อินเตอร์ ด้านโฆษณาและการตลาด หลักสูตรอินเตอร์ มหาวิทยาลัยกรุงเทพ เป็นนักกีฬาบาสเกตบอล เคยได้แชมป์จากการแข่งขันกีฬาเยาวชนแห่งชาติ ภายใต้สังกัดกรุงเทพมหานคร​ และเป็นนักกีฬาบาสเกตบอลของมหาวิทยาลัย​ ปัจจุบันเป็นนักกีฬาในสังกัดสโมสร Hitech Basketball Club

## การทำงานในวงการบันเทิง
นิชคุณเข้าสู่วงการบันเทิงจากการที่มีแมวมองเข้ามาทาบทามในขณะที่กำลังเดินเล่นชิวๆอยู่ที่สยาม โดยเริ่มจากการเดินแบบของสินค้าแบรนด์ เดินแบบตามแฟชั่นวีกต่าง ๆ​ ในปี​ พ.ศ. 2563 มีผลงานซีรีส์เรื่องแรกคือ บังเอิญรัก 2 A Chance to Love  พ.ศ. 2564 ละครเรื่อง พราวมุก และในปี พ.ศ. 2565 มีนก็ได้มารับบทพระเอกในซีรีส์เรื่อง อัยย์หลงไน๋ (AiLongNhai TheSeries)  ในปีเดียวกันได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ในปี พ.ศ. 2566 ประเดิมผลงานละครในฐานะเด็กช่องเรื่องแรกคือ​ ดุจอัปสร หนึ่งในละครชุด ดวงใจเทวพรหมซึ่งเป็นภาคต่อของซีรีส์ สุภาพบุรุษจุฑาเทพ​ และตามมาด้วยละคร รักท่วมทุ่ง​, เมื่อตะวันลับฟ้าก็จะเป็นเวลาของดวงดาว

## ผลงาน​
### ละคร​โทรทัศน์​ซีรีส์
* **ผลงานในฐานะนักแสดงอิสระ**

* **ละครโทรทัศน์ทั้งหมดด้านล่างนี้ออกอากาศทาง[[ช่อง 3 เอชดี|สถานีวิทยุโทรทัศน์ไทยทีวีสีช่อง 3]]**

### ภาพยนตร์​

### มิวสิก​วิดีโอ​

### เพลง
* เพลง บังเอิญ​รัก - ร้องร่วมกับ ธนพนธ์ สุขุมพันธนาสาร, กีรติ พวงมาลี, ศิวัช จำลองกุล, พีรวิชญ์ อรรถชิตสถาพร และ รัฐวิทย์ กิจวรลักษณ์ (Ost.บังเอิญ​รัก 2​)
* เพลง หยุดรักยังไงไหว - ร้องร่วมกับ กฤตนัน อัญชนานันท์
* เพลง ให้กันได้ไหมเธอ? - ร้องร่วมกับ กฤตนัน อัญชนานันท์
* เพลง ที่ของเรา  - ร้องร่วมกับ กฤตนัน อัญชนานันท์ (Ost.พี่นักเลงที่รัก)

### แฟนมีตติ้ง
* MeenPing Now & Forever Fan Meeting
* ดวงใจเทวพรหม Sports Day รู้แพ้ รู้ชนะ รู้ใจคุณ
* Nichakoon A Meeningful Moment 1st Photobook Fansign Event

## ผลงานด้านกีฬา
*แชมป์ 3v3 ปี 2016
*แชมป์ กีฬาเยาวชนแห่งชาติ ครั้งที่ 33​ ที่ จังหวัดชุมพร​ สังกัด กรุงเทพมหานคร​
*แชมป์ อินวิเตชั่น ที่ โรงเรียนอัสสัมชัญธนบุรี​ ปี​2017
*แชมป์​ นักเรียนอาเซียน​  อาเซียนสกูลเกมส์​ ปี​2017 ​ ที่​ ประเทศสิงคโปร์​ (ทีมชาติไทย)​

## รางวัล

## อ้างอิง

หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:นักแสดงอิสระชาวไทย
หมวดหมู่:นักแสดงจากจังหวัดน่าน
หมวดหมู่:พุทธศาสนิกชนชาวไทย
หมวดหมู่:บุคคลที่เกิดในปี พ.ศ. 2542
การณิก จันทดา

เภสัชกรหญิง **การณิก จันทดา** (เกิด 27 กันยายน พ.ศ. 2533)  เป็นเภสัชกรและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ สังกัดพรรคประชาชน

## ประวัติ
การณิก เกิดเมื่อวันที่ 27 กันยายน พ.ศ. 2533 ที่อำเภอสันกำแพง จังหวัดเชียงใหม่ สำเร็จการศึกษาระดับมัธยมศึกษาตอนต้น จากโรงเรียนพระหฤทัย ระดับมัธยมศึกษาตอนปลาย จากโรงเรียนมงฟอร์ตวิทยาลัย และระดับปริญญาตรี คณะเภสัชศาสตร์ มหาวิทยาลัยสงขลานครินทร์

## การทำงาน
หลังจากจบการศึกษาในระดับปริญญาตรี การณิกประกอบอาชีพเภสัชกรที่ร้านขายยา 2 ปี แล้วไปเป็นแอร์โฮสเตสสายการบินไต้หวัน 3 ปี ตามลำดับ

## งานการเมือง
การณิกได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคก้าวไกล และได้รับเลือกรวม 1 สมัย

### สมาชิกสภาผู้แทนราษฎร
การณิก จันทดา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดเชียงใหม่ สังกัดพรรคประชาชน

## อ้างอิง

หมวดหมู่:เภสัชกรชาวไทย
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะเภสัชศาสตร์ มหาวิทยาลัยสงขลานครินทร์
ประธานสมัชชาใหญ่แห่งสหประชาชาติ

**ประธานสมัชชาใหญ่แห่งสหประชาชาติ** () เป็นตำแหน่งที่ได้รับการลงมติโดยผู้แทนของสมัชชาใหญ่แห่งสหประชาชาติ (UNGA) เป็นประจำทุกปี และเป็นตำแหน่งสูงสุดในสมัชชาใหญ่

## การเลือกตั้ง

การประชุมสมัชชาจะมีกำหนดจัดขึ้นทุกปีโดยเริ่มในเดือนกันยายน การประชุมสมัชชาพิเศษหรือกรณีฉุกเฉินใด ๆ ในปีถัดไปจะอยู่ภายใต้การนำของประธานสมัชชาใหญ่แห่งสหประชาชาติ

ตำแหน่งประธานจะผลัดเปลี่ยนหมุนเวียนกันทุกปีระหว่างกลุ่มภูมิภาคทั้ง 5 กลุ่ม ได้แก่ แอฟริกา เอเชีย-แปซิฟิก ยุโรปตะวันออก ลาตินอเมริกาและแคริบเบียน และ ยุโรปตะวันตกและอื่น ๆ 

เนื่องจากสถานะที่มีอำนาจของทุกประเทศทั่วโลก ประเทศที่ใหญ่ที่สุดและมีอำนาจมากที่สุดบางประเทศจึงไม่เคยดำรงตำแหน่งประธานสมัชชาใหญ่ เช่น สาธารณรัฐประชาชนจีน ฝรั่งเศส ญี่ปุ่น รัสเซีย สหราชอาณาจักร และสหรัฐ โดยเฉพาะอย่างยิ่ง เป็นเรื่องปกติที่ไม่มีสมาชิกถาวรของคณะมนตรีความมั่นคงแห่งสหประชาชาติที่เคยดำรงตำแหน่งประธานสมัชชาใหญ่

มีประเทศสมัยใหม่ไม่กี่ประเทศที่ได้รับเลือกให้เป็นประธานสมัชชาใหญ่ถึง 2 ครั้ง ได้แก่ อาร์เจนตินา ชิลี เอกวาดอร์ ฮังการี และไนจีเรีย ส่วนรัฐสมาชิกอื่น ๆ ทั้งหมดมีตัวแทนเพียงครั้งเดียวโดยคนชาติของตนที่ดำรงตำแหน่งนี้ และเยอรมนีมีชาติที่ได้รับเลือกครั้งหนึ่งในฐานะสหพันธ์สาธารณรัฐเยอรมนี และอีกครั้งในฐานะสาธารณรัฐประชาธิปไตยเยอรมัน ไม่รวมถึงการประชุมพิเศษและฉุกเฉินของสมัชชาใหญ่

## รายชื่อประธาน

### ตัวย่อ

; ก่อนปี 1966

* COS: ประธานจากเครือจักรภพ
* EAS: ประธานจากยุโรปตะวันออกและเอเชีย
* LAS: ประธานจากละตินอเมริกา
* MES: ประธานจากตะวันออกกลาง
* WES: ประธานจากยุโรปตะวันตก

; ตั้งแต่ปี 1966

* แอฟริกา: กลุ่มแอฟริกัน
* เอเชีย-แปซิฟิก: กลุ่มเอเชีย, ตั้งแต่ปี 2011 กลุ่มเอเชีย-แปซิฟิก
* EEG: กลุ่มยุโรปตะวันออก
* GRULAC: กลุ่มลาตินอเมริกาและแคริบเบียน
* WEOG: กลุ่มยุโรปตะวันตกและอื่น ๆ

## ดูเพิ่ม

* ประธานคณะมนตรีความมั่นคงแห่งสหประชาชาติ
* ประธานคณะมนตรีเศรษฐกิจและสังคมแห่งสหประชาชาติ

## อ้างอิง

## แหล่งข้อมูลอื่น
* สหประชาชาติ: รายชื่อประธานสมัชชาสหประชาชาติ
* การปฏิรูปการเลือกตั้งประธานสมัชชาใหญ่แห่งสหประชาชาติ
* UNelections.org
* การเลือกตั้งและการแต่งตั้ง (2020-2011)
ชิบูซาวะ เออิจิ

**ชิบูซาวะ เออิจิ** (; 16 มีนาคม 1840 - 11 พฤศจิกายน 1931) เป็นนักอุตสาหกรรมชาวญี่ปุ่นที่รู้จักกันอย่างกว้างขวางในปัจจุบันว่าเป็น "บิดาแห่งทุนนิยมญี่ปุ่น" ซึ่งได้นำลัทธิทุนนิยมตะวันตกมาสู่ญี่ปุ่นหลังจากการฟื้นฟูเมจิ เขาแนะนำการปฏิรูปเศรษฐกิจหลายอย่างรวมถึงการใช้บัญชีสองรายการ บริษัทร่วมทุน และออกธนบัตรสมัยใหม่

เขาก่อตั้งธนาคารสมัยใหม่แห่งแรกโดยใช้การถือหุ้นร่วมกันในญี่ปุ่น ธนาคารแห่งนี้มีชื่อว่าธนาคารไดอิชิ (第一銀行, ปัจจุบันรวมเข้ากับธนาคารมิซูโฮะ) และมีอำนาจในการออกธนบัตรของตนเอง ผ่านธนาคารแห่งนี้ เขาได้ก่อตั้งบริษัทร่วมทุนอีกหลายร้อยแห่งในญี่ปุ่น บริษัทเหล่านี้หลายแห่งยังคงอยู่รอดมาได้จนถึงทุกวันนี้ในฐานะบริษัทในตลาดหลักทรัพย์โตเกียว ซึ่งชิบูซาวะเป็นผู้ก่อตั้ง หอการค้าและอุตสาหกรรมญี่ปุ่น (日本商工会議所) ก็ก่อตั้งโดยเขาเช่นกัน เขายังมีส่วนร่วมในการก่อตั้งโรงพยาบาล โรงเรียน มหาวิทยาลัยหลายแห่ง (รวมถึงมหาวิทยาลัยสตรีแห่งแรก) โรงแรมอิมพีเรียลในโตเกียว และองค์กรการกุศลต่าง ๆ เช่น สภากาชาดญี่ปุ่น (日本赤十字社) 

ลักษณะเด่นอีกประการในอาชีพการงานของชิบูซาวะคือ แม้จะเป็นผู้ก่อตั้งบริษัทหลายร้อยแห่ง แต่เขาปฏิเสธที่จะมีส่วนได้ส่วนเสียในบริษัทเหล่านี้ ขัดขวางไม่ให้ตัวเองก่อตั้งไซบัตสึได้อย่างมีประสิทธิภาพ 

เออิจิจะเป็นบุคคลสำคัญทางประวัติศาสตร์บนธนบัตร 10,000 เยนแบบใหม่ของญี่ปุ่นที่จะออกสู่ตลาดในวันที่ 3 กรกฎาคม 2567 ซึ่งเป็นครั้งแรกในรอบ 40 ปี ที่ญี่ปุ่นจะเปลี่ยนใบหน้าบนธนบัตร 10,000 เยน จากเดิมที่เป็นฟูกูซาวะ ยูกิจิ

## ชีวประวัติ
ชิบูซาวะเกิดเมื่อวันที่ 16 มีนาคม 1840 ในบ้านไร่ใน Chiaraijima (ตั้งอยู่ในเมืองฟูกายะในจังหวัดไซตามะในปัจจุบัน) ตอนเป็นเด็ก เขาเรียนการอ่านและการเขียนจากพ่อของเขา เขาเติบโตขึ้นมาโดยช่วยธุรกิจของครอบครัวในการทำไร่นาแบบแห้ง การผลิตและการขายคราม และการเลี้ยงไหม และต่อมาได้ศึกษาลัทธิขงจื๊อและประวัติศาสตร์ญี่ปุ่นภายใต้โอดากะ จุนชู (尾高 惇忠) นักวิชาการซึ่งเป็นลูกพี่ลูกน้องของเขา

ภายใต้อิทธิพลของ *[[ซนโนโจอิ]]* (ขับไล่คนป่าเถื่อน; เทิดทูนจักรพรรดิ) เขาได้วางแผนร่วมกับลูกพี่ลูกน้องและเพื่อน ๆ เพื่อยึดปราสาททากาซากิ (高崎城) และจุดไฟเผานิคมต่างชาติในโยโกฮามะ อย่างไรก็ตาม ในที่สุดแผนนี้ก็ถูกยกเลิกและเขาย้ายไปเกียวโต

## อ้างอิง

หมวดหมู่:นักธุรกิจชาวญี่ปุ่น
หมวดหมู่:ซามูไร
หมวดหมู่:คาโซกุ
หมวดหมู่:บุคคลในยุคเอโดะ
วิชัย ชูธรรม

**วิชัย ชูธรรม** เป็นเลขาธิการพรรคคอมมิวนิสต์แห่งประเทศไทย สืบต่อจากธง แจ่มศรี เมื่อปี 2553 แม้ปัจจุบันพรรคคอมมิวนิสต์แห่งประเทศไทยจะไม่ได้จดทะเบียนเป็นพรรคการเมือง แต่ก็ยังมีการทำกิจกรรมและเคลื่อนไหวในลักษณะ "ปิดลับ"

## ประวัติ
วิชัย ชูธรรม หรือ สหายเล่าเซ้ง จบการศึกษานิติศาสตรบัณฑิต จากมหาวิทยาลัยธรรมศาสตร์ เดินทางเข้าสู่ชนบทในปี 2504 โดยพรรคคอมมิวนิสต์แห่งประเทศไทยส่งเขาไปทำงานมวลชนที่ อำเภอนครไทย จังหวัดพิษณุโลก ซึ่งเป็นถิ่นฐานของชนเผ่าม้ง จนสามารถสร้างเขตงานปฏิวัติในนาม “เขตภูหินร่องกล้า”

เขาได้รับเลือกให้เป็นเลขาธิการพรรคคอมมิวนิสต์แห่งประเทศไทย แทนธง แจ่มศรี ที่ลาออกจากตำแหน่งเมื่อปี 2553 และธง แจ่มศรี พร้อมสหายจึงไปจัดตั้งพรรคประชาธิปไตยประชาชนไทย" (พปท.) และมีการเคลื่อนไหวแบบ “ปิดลับที่สุด”

ในปี 2561 เขาให้สัมภาษณ์สื่อต่างประเทศว่า "ชาวคอมมิวนิสต์ไทยยุติการต่อสู้ด้วยอาวุธอย่างสิ้นเชิง หากมีเงื่อนไขก็พร้อมจะลงสมัครรับเลือกตั้ง ส.ส."

## อ้างอิง

หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:พรรคคอมมิวนิสต์แห่งประเทศไทย
หมวดหมู่:นักลัทธิคอมมิวนิสต์
หมวดหมู่:นักปฏิวัติ
หมวดหมู่:เลขาธิการพรรคคอมมิวนิสต์
นิพนธ์ คนขยัน

**นิพนธ์ คนขยัน**  (เกิด 4 มีนาคม พ.ศ. 2502) เป็นนักการเมืองชาวไทย อดีตสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย อดีตสมาชิกสภาผู้แทนราษฎรจังหวัดหนองคาย และอดีตนายกองค์การบริหารส่วนจังหวัดบึงกาฬ

## ประวัติ
นิพนธ์ เกิดเมื่อวันที่ 4 มีนาคม พ.ศ. 2502 จบการศึกษาปริญญาตรีศิลปศาสตรบัณฑิต จากมหาวิทยาลัยราชภัฏอุดรธานี

## การทำงาน
นิพนธ์ เคยทำงานการเมืองร่วมกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎรจังหวัดหนองคาย เขตอำเภอพรเจริญ อำเภอเซกา และอำเภอบึงโขงหลง ซึ่งปัจจุบันแยกออกมาเป็นจังหวัดบึงกาฬ เขาเป็นสมาชิกสภาผู้แทนราษฎรจังหวัดหนองคาย 2 สมัย ในปี 2544 และ 2548 โดยเอาชนะไตรรงค์ ติธรรม จากพรรคชาติไทย

ต่อมาในการเลือกตั้งปี 2550 เขาย้ายไปร่วมงานกับพรรคเพื่อแผ่นดิน แต่ไม่ได้รับเลือกตั้ง โดยแพ้ให้กับ 3 ผู้สมัครจากพรรคพลังประชาชน ภายหลังเขาจึงลงสมัครรับเลือกตั้งเป็นนายกองค์การบริหารส่วนจังหวัดบึงกาฬ ในปี 2554 ได้รับเลือกตั้งเป็นนายก อบจ.คนแรกของจังหวัดบึงกาฬ โดยเอาชนะเทวฤทธิ์ นิกรเทศ อดีต สส. แต่ในปี 2563 เขาลงสมัครรับเลือกตั้งนายก อบจ.บึงกาฬ อีกครั้ง แต่ไม่ได้รับเลือกตั้ง โดยแพ้ให้กับแว่นฟ้า ทองศรี ภริยาทรงศักดิ์ ทองศรี รัฐมนตรีช่วยว่าการกระทรวงมหาดไทย ในรัฐบาลพลเอก ประยุทธ์ จันทร์โอชา

ในปี 2562 เขาให้การสนับสนุนผู้สมัครของพรรคพลังประชารัฐ แต่ในปี 2566 เขาลงสมัครรับเลือกตั้งเป็นสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย เข้าสภาเป็นสมัยที่ 3

### สมาชิกสภาผู้แทนราษฎร
นิพนธ์ คนขยัน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดหนองคาย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดหนองคาย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดบึงกาฬ สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดบึงกาฬ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:สมาชิกสภาผู้แทนราษฎรจังหวัดบึงกาฬ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏอุดรธานี
เช็กเกอส์

thumb|250px|เช็กเกอส์
**เช็กเกอส์** () เป็นคฤหาสน์ในบักกิงงัมเชอร์ และเป็นที่พำนักอย่างเป็นทางการของนายกรัฐมนตรีสหราชอาณาจักร สร้างขึ้นใน ค.ศ. 1565 โดยวิลเลียม ฮอว์เทรย์

## ประวัติศาสตร์
### ความเป็นมา
เช็กเกอส์สร้างใน ค.ศ. 1565 โดยวิลเลียม ฮอว์เทรย์ เจ้าของที่ส่วนใหญ่ในบักกิงงัมเชอร์ในขณะนั้น ไม่มีการปรากฎว่าที่มาของชื่อมาจากที่ไหน แค่มีการสันนิษฐานว่าอาจจะมาจากผู้เข้าอาศัยกลุ่มแรก เช็กเกอส์เคยใช้เป็นที่คุมขังเลดีแมรี เกรย์ น้องสาวของเลดีเจน เกรย์ ในปีเดียวกันที่ฮอว์เทรย์ปรับปรุงเช็กเกอส์เสร็จ เช็กเกอส์ถูกเปลี่ยนเจ้าของมาหลายคน จนกระทั่ง ค.ศ. 1921 ลอร์ดแห่งแฟร์แฮมได้มอบเช็กเกอส์ให้กับนายกรัฐมนตรีเดวิด ลอยด์ จอร์จ 

### การใช้งาน
เช็กเกอส์เป็นสถานที่ที่เกิดเหตุการณ์สำคัญหลายอย่างด้วยกัน เช่น วิกฤตรัฐบาลใน ค.ศ. 1940 รวมถึงในช่วงสงครามโลกครั้งที่สอง ที่วินสตัน เชอร์ชิล นายกรัฐมนตรีสหราชอาณาจักรในขณะนั้น ปฏิเสธการใช้เช็กเกอส์เป็นที่หลบภัยเนื่องจากเหตุผลในด้านความปลอดภัย จนกระทั่งเช็กเกอส์มีมาตรการรักษาความปลอดภัยใน ค.ศ. 1942 เขาเขียนบทสุนทรพจน์วิทยุที่ที่โด่งดังที่สุดของเขาในห้องฮอว์เทรย์ในเช็กเกอส์ และการที่แอนโทนี อีเดน ได้รับแจ้งว่าเยอรมนีได้โจมตีรัสเซียใน ค.ศ. 1941 คฤหาสน์หลังนี้ยังใช้ในการต้อนรับบุคคลสำคัญไปจนถึงผู้นำประเทศต่าง ๆ อีกด้วย ใน ค.ศ. 2020 บอริส จอห์นสัน นายกรัฐมนตรีสหราชอาณาจักรในขณะนั้น ตัดสินใจจะใช้เช็กเกอส์เป็นสถานที่พักฟื้นหลังติดเชื้อโควิด-19 และภาวะแทรกซ้อนทางเดินหายใจ รวมถึงการเข้ารักษาในห้องไอซียูถึงสามคืน

## อ้างอิง
หมวดหมู่:คฤหาสน์ในอังกฤษ
วอลเลย์บอลหญิงทีมชาติฝรั่งเศส

**วอลเลย์บอลหญิงทีมชาติฝรั่งเศส** () เป็นตัวแทนของประเทศฝรั่งเศสในการแข่งขันวอลเลย์บอลนานาชาติรวมถึงนัดกระชับมิตร อยู่ภายใต้การควบคุมของสหพันธ์วอลเลย์บอลฝรั่งเศส *(FFVolley)*

ในปี ค.ศ. 2021 ในการแข่งขันวอลเลย์บอลหญิงชิงแชมป์ยุโรป ทีมชาติฝรั่งเศสได้ผ่านเข้าสู่รอบก่อนรองชนะเลิศ โดยแพ้ทีมชาติเซอร์เบีย 3–1 เซ็ต และจบอันดับที่ 7 ซึ่งเป็นอันดับที่ดีที่สุดในรอบ 34 ปี ต่อมาในปี ค.ศ. 2022 ทีมชาติฝรั่งเศสคว้าแชมป์ วอลเลย์บอลยูโรเปียนโกลเดนลีก 2023 ซึ่งเป็นคว้าแชมป์รายการแรกในประวัติศาสตร์ทีมชาติ

## ผลงานการแข่งขัน
### โอลิมปิกฤดูร้อน

*  2024 – ผ่านการคัดเลือกในฐานะเจ้าภาพ

### [[วอลเลย์บอลหญิงชิงแชมป์โลก|วอลเลย์บอลชิงแชมป์โลก]]

*  1952 – อันดับที่ 7
*  1956 – อันดับที่ 12
*  1960 – *ไม่ได้เข้าร่วม*
*  1962 – *ไม่ได้เข้าร่วม*
*  1967 – *ไม่ได้เข้าร่วม*
*  1970 – *ไม่ผ่านการคัดเลือก*
*  1974 – อันดับที่ 12
*  1978 – *ไม่ผ่านการคัดเลือก*
*  1982 – *ไม่ผ่านการคัดเลือก*
*  1986 – *ไม่ผ่านการคัดเลือก*
*  1990 – *ไม่ผ่านการคัดเลือก*
*  1994 – *ไม่ผ่านการคัดเลือก*
*  1998 – *ไม่ผ่านการคัดเลือก*
*  2002 – *ไม่ผ่านการคัดเลือก*
*  2006 – *ไม่ผ่านการคัดเลือก*
*  2010 – *ไม่ผ่านการคัดเลือก*
*  2014 – *ไม่ผ่านการคัดเลือก*
*  2018 – *ไม่ผ่านการคัดเลือก*
* / 2022 – *ไม่ผ่านการคัดเลือก*

### [[วอลเลย์บอลเวิลด์กรังด์ปรีซ์|เวิลด์กรังด์ปรีซ์]]
*  2009 – ไม่ผ่านการคัดเลือก
*  2017 – อันดับที่ 27

### [[วอลเลย์บอลหญิงเนชันส์ลีก|วอลเลย์บอลเนชันส์ลีก]]
*  2024 – TBA

### [[วอลเลย์บอลหญิงแชลเลนเจอร์คัพ|วอลเลย์บอลแชลเลนเจอร์คัพ]]
*  2018 – ไม่ผ่านการคัดเลือก
*  2019 – ไม่ผ่านการคัดเลือก
*  2022 – อันดับที่ 5
*  2023 – 16px **ชนะเลิศ**

### [[วอลเลย์บอลหญิงชิงแชมป์ยุโรป|ชิงแชมป์ยุโรป]]

*  1949 – อันดับที่ 5
*  1950  – *ไม่ได้เข้าร่วม*
*  1951 – อันดับที่ 4
*  1955 – *ไม่ได้เข้าร่วม*
*  1958 – อันดับที่ 9
*  1963 – *ไม่ได้เข้าร่วม*
*  1967 – *ไม่ได้เข้าร่วม*
*  1971  – อันดับที่ 13
*  1975 – *ไม่ผ่านการคัดเลือก*
*  1977 – *ไม่ผ่านการคัดเลือก*
*  1979 – อันดับที่ 11 
*  1981 – *ไม่ผ่านการคัดเลือก*
*  1983 – อันดับที่ 10
*  1985 – อันดับที่ 8
*  1987 – อันดับที่ 7
*  1989 – อันดับที่ 10
*  1991 – อันดับที่ 9
*  1993 – *ไม่ผ่านการคัดเลือก*
*  1995 – *ไม่ผ่านการคัดเลือก*
*  1997 – *ไม่ผ่านการคัดเลือก*
*  1999 – *ไม่ผ่านการคัดเลือก*
*  2001 – *ไม่ผ่านการคัดเลือก*
*  2003 – *ไม่ผ่านการคัดเลือก* 
*  2005 – *ไม่ผ่านการคัดเลือก*
* / 2007 – อันดับที่ 8
*  2009 – อันดับที่ 14
* / 2011 – อันดับที่ 10
* / 2013 – อันดับที่ 8
* / 2015 – *ไม่ผ่านการคัดเลือก*
* / 2017 – *ไม่ผ่านการคัดเลือก*
* /// 2019 – อันดับที่ 21 
* /// 2021 – อันดับที่ 7
* /// 2023 – TBD

### [[วอลเลย์บอลหญิงยูโรเปียนลีก|ยูโรเปียนลีก]]

*  2009 – อันดับที่ 4
*  2010 – *ไม่ได้เข้าร่วม*
*  2011 – อันดับที่ 6
*  2012 – อันดับที่ 5
*  2013 – *ไม่ได้เข้าร่วม*
* / 2014 – *ไม่ได้เข้าร่วม* 
* / 2015 – *ไม่ได้เข้าร่วม* 
* / 2016 – อันดับที่ 8
* / 2017 – อันดับที่ 5
*  2018 – อันดับที่ 11
*  2019 – อันดับที่ 10
*  2021 – อันดับที่ 5
*  2022 – 16px **ชนะเลิศ**
* / 2023 – อันดับที่ 5

## ดูเพิ่ม
* วอลเลย์บอลชายทีมชาติฝรั่งเศส

## อ้างอิง

## แหล่งข้อมูลอื่น
* Official website
*FIVB profile

ฝรั่งเศส
หมวดหมู่:วอลเลย์บอลในประเทศฝรั่งเศส
ใส่ ภู่ทอง

**ใส่ ภู่ทอง** หรือ **ซาย ภูทง** (, *สาย ภูถง*; 17 กรกฎาคม พ.ศ. 2463 – 13 มิถุนายน พ.ศ. 2559) หรือ **ลุงใส่** เป็นนักการเมือง นักการทหาร และนักปฏิวัติชาวกัมพูชา เคยดำรงตำแหน่งสมาชิกกรรมการกลางและคณะกรรมการพรรคประชาชนปฏิวัติกัมพูชา เป็นรองประธานสภาแห่งรัฐมีอำนาจเทียบเท่าประมุขแห่งรัฐ เป็นประธานคณะกรรมการพรรคประชาชนปฏิวัติกัมพูชามีอำนาจหน้าที่เลือกผู้ที่จะมาดำรงตำแหน่งทางการเมือง เป็นรัฐมนตรีกลาโหมกัมพูชาในช่วง พ.ศ. 2522 รวมทั้งดำรงตำแหน่งเป็นที่ปรึกษาส่วนพระองค์ในพระมหากษัตริย์กัมพูชา

ใส่มีบทบาทสำคัญในการนำพาให้บุคคลเชื้อสายไทยในจังหวัดเกาะกงเข้าร่วมกับชาวเขมรในการต่อต้านการปกครองของประเทศฝรั่งเศส จนประเทศกัมพูชาได้รับเอกราช นอกจากนี้เขายังเป็นผู้สนับสนุนให้ฮุน เซน เป็นนายกรัฐมนตรี เพราะใส่เล็งเห็นภาวะผู้นำของเขา ทำให้ฮุน เซน กลายเป็นนายกรัฐมนตรีที่มีอายุน้อยที่สุดในประวัติศาสตร์กัมพูชา ในบั้นปลายใส่ลดบทบาททางการเมืองลงไป โดยใช้ชีวิตอยู่ที่อำเภอคลองใหญ่ จังหวัดตราด และกรุงเทพมหานคร ร่วมกับบุตรสาว เพราะสุขภาพไม่อำนวย จนกระทั่งเขาเสียชีวิต

อัฐิของใส่บรรจุไว้ที่วัดอ็อมปอติยาราม บ้านแปรกซวาย (หรือ คลองม่วง) แขวงซตึงแวง (หรือ คลองยา) เมืองเขมรภูมินทร์ จังหวัดเกาะกง

## อ้างอิง

หมวดหมู่:นักการเมืองกัมพูชา
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายไทย
หมวดหมู่:บุคคลจากจังหวัดเกาะกง
หมวดหมู่:บุคคลจากอำเภอคลองใหญ่
หมวดหมู่:ชาวไทยเชื้อสายกัมพูชา
อำเภอจาซิน

**จาซิน** () เป็นอำเภอในรัฐมะละกา ประเทศมาเลเซีย โดยทางตะวันออกติดกับอำเภอตังกักในรัฐยะโฮร์ ทางเหนือติดกับอำเภอตัมปินในรัฐเนอเกอรีเซิมบีลัน และทางตะวันตกติดกับอำเภออาโลร์กาจะฮ์กับมะละกากลาง เมืองหลักของอำเภอนี้คือจาซิน

## ภูมิศาสตร์
อำเภอจาซินเป็นอำเภอที่ใหญ่ที่สุดในรัฐมะละกา โดยกินพื้นที่ถึงร้อยละ 41.47 แม่น้ำเกอซังไหลผ่านใจกลางเมืองจาซิน โดยแม่น้ำนี้แยกตัวเมืองใหม่ออกจากเมืองเก่า พื้นที่อำเภอเกือบร้อยละ 75 เป็นที่ราบที่มีความสูงเหนือทะเลไม่มากกว่า 50 เมตร

## เขตบริหาร

อำเภอจาซินแบ่งออกเป็น 20 ตำล ดังนี้:

## ประชากร

## อ้างอิง


จาซิน
ไฟต์ไนต์ราวด์ 4

***ไฟต์ไนต์ราวด์ 4*** () เป็นวิดีโอเกมมวยสากลที่พัฒนาโดยอีเอ สปอตส์ ซึ่งเป็นภาคต่อของ*[[ไฟต์ไนต์ราวด์ 3]]* ที่เปิดตัวใน ค.ศ. 2006 รวมถึงเปิดตัวใน ค.ศ. 2009 สำหรับเพลย์สเตชัน 3, เอกซ์บอกซ์ 360, วินโดวส์โมบาย และแบล็คเบอร์รี ส่วนนักมวยที่โดดเด่นของเกมคือมูฮัมหมัด อาลี และไมก์ ไทสัน เกมดังกล่าวประกอบด้วยนักมวยที่ได้รับลิขสิทธิ์ 48 คน รวมถึงโหมดใหม่หลายโหมด เช่น โหมดเลกาซี

## การตลาด

### ของตัวอย่าง
ในวันที่ 14 พฤษภาคม ค.ศ. 2009 มีการสาธิตเกมนี้ให้ผู้ที่สั่งซื้อเกมล่วงหน้าจากเกมสตอป แม้ว่าจะมีให้ทุกคนดาวน์โหลดในเดือนนั้นผ่านเอกซ์บอกซ์ไลฟ์ หรือเพลย์สเตชัน เน็ตเวิร์ก การสาธิตดังกล่าวประกอบด้วยแมตช์อุ่นเครื่องสามยกระหว่างริกกี แฮตตัน กับแมนนี ปาเกียว หลังจากการชกมวยในวันที่ 2 พฤษภาคม ค.ศ. 2009 ส่วนโหมดฝึกสอนยังสามารถเข้าถึงได้ในช่วงเริ่มของการสาธิตดังกล่าว ซึ่งมีอยู่ในการเปิดตัวสุดท้าย

เมื่อวันที่ 27 สิงหาคม ค.ศ. 2009 ได้มีการเปิดตัวการสาธิตที่ได้รับการอัปเดตใหม่ ซึ่งตอนนี้มีแมตช์อุ่นเครื่องสิบยกระหว่างมูฮัมหมัด อาลี และไมก์ ไทสัน นอกเหนือไปจากแมตช์แฮตตันกับปาเกียวในครั้งก่อน นอกจากนี้ ยังมีการกลับมาของรูปแบบการควบคุมแบบคลาสสิกสำหรับเกมนี้ ที่ผู้เล่นสามารถใช้ปุ่มควบคุมสำหรับการควบคุมส่วนใหญ่แทนแท่งแอนะล็อกด้านขวา รูปแบบการควบคุมนี้เดิมอยู่ในเกม*ไฟต์ไนต์*ก่อนหน้าทั้งหมด และได้นำมาสู่*ไฟต์ไนต์ราวด์ 4* หลังจากที่แฟน ๆ บ่นเกี่ยวกับการใช้รูปแบบการควบคุมใหม่และความทุกข์ทรมานในรูปแบบกลุ่ม

### เนื้อหาที่ดาวน์โหลดได้
ในวันที่ 27 กรกฎาคม ค.ศ. 2009 เนื้อหาแรกที่ดาวน์โหลดได้ของ*ไฟต์ไนต์ราวด์ 4* ได้รับการเผยแพร่ โดยไม่มีค่าใช้จ่าย และมีโรงยิมใหม่, แถบเลื่อนรูปแบบการเล่นใหม่, อุปกรณ์ใหม่ ตลอดจนเวอร์ชันทางเลือกของwasชูการ์ เรย์ เลนเนิร์ด

ต่อมา กางเกงบอกเซอร์, ถุงมือ และกางเกงขาสั้นเพิ่มเติมได้รับการเปิดตัว พร้อมกับการสนับสนุนการควบคุมปุ่มด้านหน้าในการอัปเดตฟรีเมื่อสิ้นเดือนสิงหาคม

เนื้อหาที่ดาวน์โหลดได้ชิ้นต่อไปคือบอกเซอร์แพ็ก ซึ่งบรรจุออสการ์ เดอ ลา โฮยา, วีตาลีย์ กลึชกอ และวอลอดือมือร์ กลึชกอ เช่นเดียวกับเวอร์ชันทางเลือกของเจมส์ โทนีย์ และจอร์จ โฟร์แมน ที่วางจำหน่ายเมื่อวันที่ 27 สิงหาคม และสามารถซื้อได้ผ่านเพลย์สเตชันสโตร์รวมถึงเอกซ์บอกซ์ไลฟ์มาร์เกตเพลส

ส่วนในช่วงต้นเดือนธันวาคม แพ็กใหม่ซึ่งรวมถึงเบอร์นาร์ด ฮอปกินส์, อีแวนเดอร์ โฮลีฟีลด์, ซันนี ลิสตัน และโหมดใหม่อีกสองโหมด (ได้แก่โอลด์สกูลรูลส์ และริงไรเวิลรีส์) ได้รับการเผยแพร่สำหรับเพลย์สเตชัน 3 และเอกซ์บอกซ์ 360

## อ้างอิง

## แหล่งข้อมูลอื่น
* 
* Fight Night Round 4 Official Game Page
* EA SPORTS ''Fight Night Round 4''

หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมมวยสากล
หมวดหมู่:เกมจากค่ายอิเล็กทรอนิก อาตส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมอีเอสปอร์ตส์
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:การพรรณาทางศิลปะของแมนนี ปาเกียว
มุสนัด อะฮ์หมัด

***มุสนัด อะฮ์หมัด*** () เป็นชุดรวมหะดีษ ที่ถูกรวบรวมโดยนักวิชาการอิสลามคือ อะฮ์หมัด อิบน์ ฮัมบัล (เสียชีวิต ฮ.ศ. 241/ค.ศ. 855) ผู้ก่อตั้งสำนักฮัมบะลี

## คำอธิบาย
นี่เป็นหนึ่งในหนังสือหะดีษที่ใหญ่ที่สุดในประวัติศาสตร์อิสลามที่มีหะดีษบันทึกมากกว่า สองหมื่นเจ็ดพัน (27,000) บท ตามบันทึกของมักตะบะฮ์ ชามิละฮ์ จัดเรียงไม่เหมือนอัลบุคอรีย์และมุสลิม เพราะสองท่านนั้นรวบรวมโดยจัดเป็นหัวข้อต่างๆ แต่มุสนัดจัดเรียงด้วยชื่อเศาะฮาบะฮ์ที่รายงาน โดยเริ่มจากสิบคนที่ถูกสัญญาว่าได้รับสวรรค์ เพื่อย้ำเตือนถึงเกรียติยศของพวกเขา ในการรักษาหะดีษของท่านเราะซูล

## อ้างอิง

หมวดหมู่:คำศัพท์ศาสนาอิสลาม
กีฬาวอลเลย์บอลในเอเชียนเกมส์ 2022

**กีฬา[[วอลเลย์บอล]]ใน[[เอเชียนเกมส์ 2022]]** มีกำหนดจัดขึ้นที่เจ้อเจียง ประเทศจีน ตั้งแต่วันที่ 19 กันยายน ถึง 7 ตุลาคม ค.ศ. 2023 โดยมีชิงชัยทั้งสิ้น 2 เหรียญทอง ซึ่งในการแข่งขันครั้งนี้มี 20 ทีมในประเภททีมชาย และ 13 ทีมในประเภททีมหญิง

## สรุปเหรียญรางวัล
### ตารางเหรียญรางวัล

### ผู้ได้รับเหรียญรางวัล

## การจับสลาก
การจับสลากสำหรับการแข่งขันจัดขึ้นเมื่อวันที่ 27 กรกฎาคม ค.ศ. 2023 ที่หางโจว

### ทีมชาย
แบ่งทีมตามอันดับในเอเชียนเกมส์ 2018 สำหรับทีมในโถ 1 และโถ 2 ใช้ระบบ serpentine ในการกระจายทีม ขณะที่ทีมจีนในฐานะเจ้าภาพได้รับมอบหมายให้อยู่ในกลุ่มเอ

;กลุ่มเอ
* (เจ้าภาพ)
* (16)
*

;กลุ่มบี
* (1)
* (15)
*

;กลุ่มซี
* (2)
* (12)
*

;กลุ่มดี
* (3)
* (8)
*

;กลุ่มอี
* (4)
* (7)
*
*

;กลุ่มเอฟ
* (5)
* (6)
*
*

### ทีมหญิง

;กลุ่มเอ
* (เจ้าภาพ)
* (10)
* 

;กลุ่มบี
* (2)
* (9)
* 

;กลุ่มซี
* (3)
* (6)
*

;กลุ่มดี
* (4)
* (5)
*
*

## อันดับการแข่งขัน
### ทีมชาย

### ทีมหญิง

## อ้างอิง

## แหล่งข้อมูลอื่น

ว
2022
หมวดหมู่:วอลเลย์บอลในปี พ.ศ. 2566
หมวดหมู่:การแข่งขันวอลเลย์บอลนานาชาติที่ประเทศจีนเป็นเจ้าภาพ
ประเทศบังกลาเทศในเอเชียนเกมส์ 2022

**ประเทศบังกลาเทศ** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## นักกีฬา

## กรีฑา

### ชาย
**รายการลู่และถนน**

## อ้างอิง

บังกลาเทศ
2022
ประเทศศรีลังกาในเอเชียนเกมส์ 2022

**ประเทศศรีลังกา** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

เมื่อวันที่ 26 กรกฎาคม พ.ศ. 2566 ทีมนักกีฬา 96 คน (ชาย 62 คน และหญิง 34 คน) ได้รับการเสนอชื่อให้ติดทีมแข่งขันในกีฬา 17 ชนิด (20 ประเภท)

## นักกีฬา

## รักบี้ 7 คน

### ทีมชาย

ทีมสมาชิก 12 คนได้รับการเสนอชื่ออย่างเป็นทางการเมื่อวันที่ 28 กรกฎาคม 2023

## อ้างอิง

ศรีลังกา
2022
กีฬาเซปักตะกร้อในเอเชียนเกมส์ 2022

**กีฬา[[เซปักตะกร้อ]]ใน[[เอเชียนเกมส์ 2022]]** มีกำหนดจัดขึ้นที่ยิมเนเซียมศูนย์กีฬาจินหัว เมืองจินหัว เจ้อเจียง ประเทศจีน ตั้งแต่วันที่ 24 กันยายน ถึง 7 ตุลาคม ค.ศ. 2023

## ประเทศที่เข้าร่วมแข่งขัน
นักกีฬา 12 ชาติ เข้าร่วมแข่งขันกีฬาเซปักตะกร้อในเอเชียนเกมส์ 2022:

*
*
*
*
*
*
*
*
*
*
*
*

## สรุปเหรียญรางวัล
### ตารางเหรียญรางวัล

### ผู้ได้รับเหรียญรางวัล
### ชาย

### หญิง

## อ้างอิง

## แหล่งข้อมูลอื่น

ซ
2022
อาบดูราอามาน ชียานี

**อาบดูราอามาน ชียานี** (; ; เกิด พ.ศ. 2503 หรือ 2504) หรือที่เรียกว่า **โอมาร์ ชียานี** () เป็นนายพลกองพลน้อยแห่งกองทัพไนเจอร์ ประธานาธิบดีไนเจอร์ และอดีตผู้บัญชาการหน่วยอารักขาประธานาธิบดีไนเจอร์ เขามีบทบาทสำคัญในการก่อรัฐประหารในประเทศไนเจอร์ พ.ศ. 2566 โดยการจับกุมประธานาธิบดีมุฮัมมัด บาซูม ต่อมาเขาประกาศตนเป็น "ประธานสภาแห่งชาติเพื่อการคุ้มกันบ้านเกิดเมืองนอน" เมื่อวันที่ 28 กรกฎาคม พ.ศ. 2566 และดำรงตำแหน่งประธานาธิบดีตั้งแต่เดือนมีนาคม พ.ศ. 2568

## ประวัติ
อาบดูราอามาน ชียานี มาจากแคว้นตีลาเบรี ซึ่งเป็นพื้นที่เกณฑ์ทหารเข้ากองทัพไนเจอร์ทางตะวันตกของประเทศ

## อาชีพทหาร
ในปี 2554 เขาเข้ารับตำแหน่งผู้บัญชาการหน่วยอารักขาประธานาธิบดีไนเจอร์ และเป็นผู้ใกล้ชิดของประธานาธิบดีมาอามาดู อีซูฟู ในปี 2561 เขาได้รับการเลื่อนตำแหน่งเป็นนายพล ในปี 2558 ชียานีถูกกล่าวหาว่ามีส่วนรู้เห็นในแผนก่อรัฐประหารต่อต้านอีซูฟู แต่เขาได้ปฏิเสธทุกข้อกล่าวหาในศาล 

ในปี 2564 เขาเป็นผู้นำหน่วยในการขัดขวางการพยายามก่อรัฐประหารที่หน่วยทหารพยายามยึดทำเนียบประธานาธิบดี ในช่วงสองวันก่อนที่อีซูฟูจะก้าวลงจากตำแหน่งเพื่อหลีกทางให้มุฮัมมัด บาซูม ผู้สืบทอดตำแหน่งที่ได้รับการเลือกตั้งตามระบอบประชาธิปไตย ทำให้ชียานียังคงได้รับความไว้วางใจให้ดำรงตำแหน่งผู้บัญชาการหน่วยอารักขาประธานาธิบดีไนเจอร์ต่อไป

## การยึดอำนาจ
ในวันที่ 26 กรกฎาคม พ.ศ. 2566 ชียานีนำเจ้าหน้าที่อารักขาประธานาธิบดีควบคุมตัวบาซูม ในทำเนียบประธานาธิบดี ซึ่งเป็นส่วนหนึ่งของการรัฐประหารในประเทศไนเจอร์ พ.ศ. 2566 มีรายงานว่าการรัฐประหารนำโดยชียานี ซึ่งนักวิเคราะห์กล่าวว่าบาซูมวางแผนที่จะปลดเขาออกจากตำแหน่ง แหล่งข่าวที่ใกล้ชิดกับบาซูม กล่าวว่าเขาได้ตัดสินใจเลิกจ้างชียานี ในการประชุมคณะรัฐมนตรีเมื่อวันที่ 24 กรกฎาคม เนื่องจากมีรายงานว่าความสัมพันธ์ของพวกเขาเกิดความตึงเครียด

เมื่อวันที่ 28 กรกฎาคม ชียานีประกาศตนเป็นประธานสภาแห่งชาติเพื่อการคุ้มกันบ้านเกิดเมืองนอนในการปราศรัยทางโทรทัศน์ของรัฐ เขากล่าวว่าการทำรัฐประหารเกิดขึ้นเพื่อหลีกเลี่ยงความหายนะที่ค่อยเป็นค่อยไปและหลีกเลี่ยงไม่ได้ของประเทศ และกล่าวว่าบาซูมพยายามซ่อนความจริงอันโหดร้ายของประเทศ ซึ่งเขาเรียกว่า กองผู้เสียชีวิต ผู้พลัดถิ่น ความอัปยศอดสู และความคับข้องใจ นอกจากนี้เขายังวิพากษ์วิจารณ์ยุทธศาสตร์การรักษาความปลอดภัยของรัฐบาลว่าไร้ประสิทธิภาพ แต่ไม่ได้ระบุระยะเวลาสำหรับการกลับคืนสู่การปกครองของพลเรือน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีไนเจอร์
หมวดหมู่:ผู้นำที่ได้อำนาจจากรัฐประหาร
ฟีฟ่าอินเตอร์คอนติเนนตัลคัพ

**ฟีฟ่าอินเตอร์คอนติเนนตัลคัพ** () คือการแข่งขันฟุตบอลชายระหว่างประเทศประจำปีที่มีแผนดำเนินการรองรับไว้ จัดโดยสหพันธ์ฟุตบอลนานาชาติ (FIFA) ซึ่งเป็นองค์กรกำกับดูแลกีฬาระดับโลก การแข่งขันครั้งแรกมีกำหนดจัดขึ้นในปี 2024 การแข่งขันจะมีตัวแทนของสโมสรจากทั้ง 6 สมาพันธ์ของฟีฟ่า และจะแข่งขันแบบแพ้คัดออก โดยทีมจากยุโรปจะได้สิทธิ์บายและเข้าไปรอในรอบชิงชนะเลิศ

## ภูมิหลัง
เมื่อวันที่ 16 ธันวาคม 2022 สภาฟีฟ่าได้อนุมัติการขยายการแข่งขันฟุตบอลชิงแชมป์สโมสรโลก จาก 7 ทีม เป็น 32 ทีมในปี 2025 การแข่งขันในปี 2023 จะเป็นการแข่งขันครั้งสุดท้ายภายใต้รูปแบบเดิม อย่างไรก็ตาม สมาพันธ์ต่าง ๆ ได้แสดงต่อฟีฟ่าถึงความจำเป็นที่แชมป์ของการแข่งขันระดับสโมสรชั้นนำของพวกเขายังคงแข่งขันกันเองทุกปีเพื่อ "กระตุ้นความสามารถในการแข่งขัน"  ดังนั้นในวันที่ 14 มีนาคม 2023 สภาฟีฟ่าได้อนุมัติแนวคิดเชิงกลยุทธ์สำหรับการแข่งขันระดับสโมสรประจำปีที่เริ่มต้นในปี 2024 โดยจะนำผู้ชนะของการแข่งขันระดับสโมสรชั้นนำของ 6 สมาพันธ์ฟีฟ่า ได้แก่เอเอฟซีแชมเปียนส์ลีก, ซีเอเอฟแชมเปียนส์ลีก, คอนคาเคฟแชมเปียนส์คัพ, โกปาลิเบร์ตาโดเรส, โอเอฟซีแชมเปียนส์ลีก และ ยูฟ่าแชมเปียนส์ลีก มาแข่งขันกัน 

การแข่งขันจะประกอบไปด้วยการแข่งขันรอบเพลย์ออฟข้ามทวีประหว่างสโมสรจากทุกสมาพันธ์ ยกเว้นยูฟ่า ซึ่งสโมสรจะได้รับสิทธิ์บายเข้าสู่รอบชิงชนะเลิศ รอบชิงชนะเลิศระหว่างผู้ชนะเพลย์ออฟและยูฟ่าแชมเปียนส์ลีกจะจัดขึ้นที่สนามกลาง โดยสโมสรที่ชนะจะได้ครองตำแหน่งแชมป์ของการแข่งขัน

การแข่งขันครั้งแรกมีกำหนดจะจัดขึ้นในเดือนธันวาคม 2024

## การแข่งขัน

## อ้างอิง


หมวดหมู่:การแข่งขันกีฬาที่ก่อตั้งในปี พ.ศ. 2566
หมวดหมู่:การแข่งขันฟุตบอลสโมสรโดยฟีฟ่า
กีฬามหาวิทยาลัยโลกฤดูร้อน 2029

**กีฬามหาวิทยาลัยโลกฤดูร้อน 2029** () หรือ  **กีฬามหาวิทยาลัยโลกฤดูร้อน ครั้งที่ 34** () และรู้จักกันทั่วไปว่า **นอร์ทแคโรไลนา 2029** () เป็นการแข่งขันกีฬาหลายประเภทซึ่งมีกำหนดการตั้งแต่วันที่ 18 ถึง 31 มิถุนายน ค.ศ.2029 ที่Research Triangle รัฐนอร์ทแคโรไลนา, สหรัฐ โดยได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 10 มกราคม ค.ศ. 2023 การแข่งขันครั้งนี้จะเป็นครั้งที่สี่ในประวัติศาสตร์ที่จะจัดขึ้นในสหรัฐหลังจากจัดขึ้นเป็นครั้งที่สามในกีฬามหาวิทยาลัยโลกฤดูหนาว 2023 ครั้งล่าสุดจัดขึ้นที่ เลกพลาซิด

## อ้างอิง

## แหล่งข้อมูลอื่น
*เว็บไซต์หลัก

หมวดหมู่:กีฬามหาวิทยาลัยโลกฤดูร้อน 2029
2029
กีฬามหาวิทยาลัยโลกฤดูร้อน 2027

**กีฬามหาวิทยาลัยโลกฤดูร้อน 2027** () หรือ **กีฬามหาวิทยาลัยโลกฤดูร้อน ครั้งที่ 33** () และรู้จักกันทั่วไปในชื่อ **ชุงช็อง 2027** () เป็นการแข่งขันกีฬาหลายประเภทซึ่งมีกำหนดจัดขึ้นระหว่างวันที่ 14 ถึง 26 กันยายน ค.ศ. 2027 ที่ชุงช็อง ประเทศเกาหลีใต้ โดยได้รับการยืนยันให้เป็นเมืองเจ้าภาพสำหรับการแข่งขันเมื่อวันที่ 12 พฤศจิกายน ค.ศ. 2022 การแข่งขันครั้งนี้จะเป็นครั้งที่สี่ในประวัติศาสตร์ที่จะจัดขึ้นในประเทศเกาหลีใต้ หลังจากจัดขึ้นเป็นครั้งที่สามในกีฬามหาวิทยาลัยโลกฤดูร้อน 2015 ครั้งล่าสุดที่จัดขึ้นในกวังจู

## ชนิดกีฬา
นอกเหนือจากกีฬาบังคับ 15 รายการแล้ว คณะกรรมการจัดงานยังสามารถเลือกได้อีกไม่เกิน 3 รายการโดยคำนึงถึงโครงสร้างพื้นฐานและความต้องการของท้องถิ่น คณะกรรมการประมูลเสนอให้พายเรือและแล่นเรือใบเป็นกีฬาเสริม นี่จะเป็นครั้งที่สามติดต่อกันที่กีฬาพายเรือได้รับเลือกให้เป็นกีฬาเสริม เช่นเดียวกับในเฉิงตู 2021 ในขณะที่การแล่นเรือใบกลับมาอีกครั้งเป็นครั้งแรกนับตั้งแต่นาโปลี 2019

* กีฬาทางน้ำ
** 
** 
** 
* 
* 
* 
* บาสเกตบอล
**  
* 
* 
**
**
* 
* 
* 
* 
* 
* 
*วอลเลย์บอล
**

## อ้างอิง

## แหล่งข้อมูลอื่น
*เว็บไซต์หลัก

หมวดหมู่:กีฬามหาวิทยาลัยโลกฤดูร้อน 2027
2027
อิบน์ ซีรีน

**มุฮัมมัด อิบน์ ซีรีน** () (เกิดที่บัศราะฮ) เป็นมุสลิมตาบิอีน ที่อาศัยอยู่ในศตวรรษที่ 8 เขาเป็นคนร่วมสมัยกับอะนัส อิบน์ มาลิก บางคนอ้างว่าเขาเคยเป็นนักทำนายความฝัน แม้ว่าคนอื่นๆ จะถือว่าหนังสือนั่นถูกบอกว่าเป็นของเขาอย่างไม่เป็นความจริง

## ชีวประวัติ
อะบูบักร์ มุฮัมมัด อิบน์ ซีรีน อัลอันศอรี (ฮ.ศ. 33-110; ค.ศ. 653–728) เกิดที่เมืองบัศเราะฮ์ ในปี ค.ศ. 653 หรือ ฮ.ศ. 33 เขาเกิดขึ้นเมื่อสองปีก่อนการสิ้นสุดการปกครองของเคาะลีฟะฮ์อุษมาน อิบน์ อัฟฟาน

พ่อของมูฮัมหมัด (ชื่อ อะบูบักร์) เป็นหนึ่งในเชลยจำนวนมากที่คอลิด อิบน์ อัลวะลีด จับตัวไปหลังยุทธการที่อัยนุลตัมร์ เขาเป็นช่างทองแดงจากเมืองชื่อ ญิรญิรอยา (เจอร์ซียา) ( ทางตะวันออกเฉียงใต้ของกรุงแบกแดด) ตั้งรกรากและทำงานที่นั่น ซึ่งมีการสู้รบชี้ขาดในปีที่ 12 มารดาของอิบน์ ซีรีน คือเศาะฟียะฮ์เป็นคนรับใช้ของเคาะลีฟะฮ์อะบูบักร์ ได้รับการยกย่องในชุมชนว่าเมื่อนางเสียชีวิตภรรยาของนบีมุฮัมมัด สามคนและบรรดาบัดรีสิบแปดคน (ทหารผ่านศึกจากการต่อสู้ที่บัดร์) นำโดย อุบัยย์ อิบน์ กะอ์บ อยู่ในการละหมาดญะนาซะฮ์ของนาง อุมัรได้ส่งเขาเป็นของขวัญส่งตรงถึงอะนัส อิบน์ มาลิกหรือส่งครั้งแรกให้กับชายคนหนึ่งชื่อ ฏ็อลฮะฮ์ อัลบุคอรี ซึ่งในที่สุดเขาก็มอบให้แก่อะนัส
## อ้างอิง
โมจิซากูระ

**โมจิซากูระ** () เป็นชื่อของวางาชิ ชนิดหนึ่ง โดยโมจิซากูระทำมาจากถั่วแดงกวน (อังโกะ) ห่อด้วยแป้งสีดอกซากูระ (สีชมพู) และห่อด้วยใบซากูระดองแช่เกลือไว้ชั้นนอกสุด โมจิซากูระมักจะรับประทานในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ) โมจิซากูระจัดอยู่ในขนมประเภทโมจิ ขนมชนิดนี้มีอีกชื่อหนึ่งคือ ซากูราโมจิ

[220px|right|thumb|โมจิซากูระตำรับ[คันไซ (โดเมียวจิ)]]
[220px|right|thumb|โมจิซากูระตำรับ[คันโต (โชเมียวจิ)]]

## ประวัติ
### ตำรับคันไซ (โดเมียวจิ)
โมจิซากูระตำรับคันไซมีรูปร่างลักษณะเป็นขนมโมจิรูปทรงกลมห่อด้วยแป้งโดเมียวจิ สอดไส้ถั่วแดงกวน (อังโกะ) โดยโมจิซากูระตำรับคันไซมีเอกลักษณ์อยู่ที่แป้งโมจิจะมีลักษณะเป็นเม็ด ๆ กรุบ ๆ ขณะรับประทาน โดยแป้งโดเมียวจิก็คือ แป้งที่ทำจากการนำข้าวเหนียวไปนึ่งและทำให้แห้งก่อนที่จะนำไปบดให้ละเอียด ซึ่งเป็นกรรมวิธีการถนอมอาหารของวัดโดเมียวจิในโอซาก้า ทำให้ถูกเรียกต่อ ๆ กันมาว่า "แป้งโดเมียวจิ"

### ตำรับคันโต (โชเมียวจิ)
เป็นโมจิรูปร่างคล้ายกับเครป นำแป้งโมจิมาปิ้งแล้วมาม้วนห่อด้วยถั่วแดงกวน (อังโกะ) ถือกำเนิดขึ้นใน ค.ศ.1717 ที่วัดโชเมียวจิซึ่งอยู่ติดกับแม่น้ำสุมิดะจากการเห็นใบซากูระที่ร่วงหล่นมากมาย จึงเกิดความคิดลองนำใบซากูระไปใช้ประโยชน์ โดยปรุงรสด้วยเกลือ แล้วนำไปห่อขนมโมจิวางขาย ปรากฏว่ากลายเป็นสินค้ายอดนิยมในเอโดะ (ปัจจุบันคือ โตเกียว) ขึ้นมาทันที จึงเรียกกันว่า"โชเมียวจิ" หรือ"โชเมจิโมจิ" ซึ่งเป็นโมจิซากูระประเภทที่ผู้คนนิยมกันมากในภูมิภาคคันโต

## ส่วนผสม/วิธีการทำ (ตำรับคันไซ)
### ตำรับคันไซ (โดเมียวจิ)
#### ส่วนผสม
* แป้งข้าวเหนียว 120 กรัม 
* ถั่วแดงกวน (อังโกะ) 100 กรัม
* น้ำ 180 มิลลิลิตร
* แป้งสาลี 50 กรัม
* ใบซากูระดอง 4–5 ใบ
* น้ำตาล 2 ช้อนโต๊ะ

#### วิธีการทำ
# เตรียมอุปกรณ์ เครื่องนวดแป้ง กระชอนร่อนแป้ง
# ล้างใบซากูระดองให้สะอาด
# เอาแป้งทั้งหมดมารวมกัน ใส่น้ำเล็กน้อย แล้วค่อย ๆ กวนในกระทะ เติมสีผสมอาหารสีแดง กวนจนแป้งร่อนออกมา
# นวดแป้งคลึงเป็นแผ่น แล้วแบ่งเป็นก้อน แล้วยัดไส้ด้วยถั่วแดงกวน 
# ปั้นกลมเป็นลูก และห่อด้วยใบซากูระดอง

## ส่วนผสม/วิธีทำ (ตำรับคันโต)

### ตำรับคันโต (โชเมียวจิ)
#### ส่วนผสม
* ใบซากูระแช่เกลือ 8 ใบ
* แป้งสาลี ½ ถ้วย (50 กรัม)
* น้ำตาลทราย 1 ช้อนชา
* เกลือ หยิบมือหนึ่ง
* แป้งมันสำปะหลัง/แป้งข้าวโพด 1 ช้อนโต๊ะ
* น้ำ ½ ถ้วย (100 มิลลิลิตร)
* สีผสมอาหารสีแดงแบบผง เล็กน้อย
* ถั่วแดงกวน 160 กรัม
* น้ำมันสำหรับทอด เล็กน้อย

#### วิธีการทำ
# นำใบซากูระแช่เกลือไปแช่น้ำประมาณ 1 ชั่วโมงเพื่อล้างเกลือออก
# เตรียมส่วนผสมของแป้งโดยผสมแป้งสาลี น้ำตาลทราย เกลือ และแป้งมันสำปะหลังหรือแป้งข้าวโพดในชามอ่าง เติมน้ำและคนให้เข้าเป็นเนื้อเดียวกัน ใส่สีผสมอาหารสีแดง ผสมให้เข้ากันดี
# อุ่นกระทะ ทาน้ำมันบาง ๆ ตักส่วนผสมของตัวแป้งประมาณ 1 ช้อนโต๊ะเทลงไปในกระทะเบา ๆ และใช้ก้นช้อนแผ่ส่วนผสมของแป้งออกเป็นรูปวงรี ทอดด้วยไฟระดับปานกลางประมาณ 1 นาที ตักขึ้นใส่จานพักไว้ให้เย็น
# นำใบซากูระขึ้นจากน้ำ เช็ดให้แห้ง ปั้นถั่วแดงกวนให้เป็นแท่งทรงกระบอก 8 แท่ง
# วางถั่วแดงกวนบนแป้งที่ทอดแล้ว ม้วนแป้งรอบถั่วแดงกวน และห่อด้วยใบซากูระ ตั้งพักไว้สักครู่เพื่อให้กลิ่นหอมของใบซากูระซึมเข้าไปในแป้ง

## โมจิซากูระในเทศกาลต่าง ๆ ของญี่ปุ่น
ชาวญี่ปุ่นนิยมรับประทานโมจิซากูระกันในเทศกาลฮินะมัตสึริ (เทศกาลวันเด็กผู้หญิง) และเทศกาลชมดอกซากูระ (ฮานามิ)

## ดูเพิ่ม
* วางาชิ ขนมหวานญี่ปุ่นแบบดั้งเดิม
* โมจิ
* ซากูระ

## อ้างอิง

## แหล่งข้อมูลอื่น
* 

หมวดหมู่:ซากูระ
หมวดหมู่:วางาชิ
หมวดหมู่:โมจิ
ยะห์ยา อิบน์ มะอีน

**ยะห์ยา อิบน์ มะอีน** () (ค.ศ. 774-847) เป็นนักวิชาการอิสลามแห่งยุคสะลัฟผู้ยิ่งใหญ่ในด้านหะดีษ 

## ชีวประวัติ

### ชีวิต
เขาเกิดในปี 158 (ฮ.ศ.) ในรัชสมัยของเคาะลีฟะฮ์อะบูญะอ์ฟัร อัลมันศูร เขามีพื้นเพเดิมมาจากชาวนาบาเทียนแห่งอิรัก และเติบโตในแบกแดด เขาเป็นผู้ที่มีความอวุโสที่สุดในหมู่นักหะดีษที่ยิ่งใหญ่ ซึ่งได้แก่ อะลี อิบน์ อัลมะดีนี, อะฮ์หมัด อิบน์ ฮัมบัล, อิสฮาก อิบน์ เราะฮ์วัยฮ์, อะบูบักร อิบน์ อะบีชัยบะฮ์ และ อะบูค็อยษะมะฮ์ เขาเป็นเพื่อนสนิทของอะฮ์หมัด อิบน์ ฮัมบัล และมักถูกอ้างอิงในเรื่องเกี่ยวกับศาสตร์แห่งสายรายงานหะดีษ นอกเหนือจากอิบน์ ฮัมบัล, อะลี อิบน์ อัลมะดีนี และ อิบน์ อะบีชัยบะฮ์ แล้วอิบน์ มะอีน ยังได้รับการพิจารณาจากผู้เชี่ยวชาญด้านหะดีษหลายคนให้เป็นหนึ่งในสี่นักเขียนที่สำคัญที่สุดในสาขานี้

### อาชีพทางวิชาการ
ยะห์ยาแสวงหาความรู้โดยการเดินทางไปในที่ต่างๆ ซึ่งเขาทำอย่างจริงจังจนหลังจากการจากไปของบิดาของเขา เขาใช้เงินทั้งหมด 1,050,000 ดิรฮัม ซึ่งเป็นมรดกของเขาในการแสวงหาหะดีษ จนกระทั่งหมดเนื้อหมดตัว ไม่พอที่จะซื้อรองเท้าสักคู่ การเดินทางแสวงหาความรู้เรื่องหะดีษและนิติศาสตร์อิสลามทำให้เขาต้องเดินทางไปยังเมืองบัศเราะฮ์, แบกแดด, ฮัรรอน, ดามัสกัส,  อัรรุศอฟะฮ์, อัรร็อย, ศ็อนอาอ์, กูฟะฮ์, อียิปต์ และ มักกะฮ์  แม้ว่าเขาจะเริ่มเขียนหนังสืออย่างเป็นทางการในฐานะนักเขียนตั้งแต่อายุยี่สิบปีก็ตาม หนังสือที่มีอยู่จนถึงในยุคปัจจุบัน ได้แก่ มะอ์ริฟะตุลรริญาล ยะห์ยา อิบน์ มะอีน วะกิตาบุฮุตตารีค และบทความเล็กๆ ชื่อ 'มินกะลาม อะบีซะกะรียา ยะห์ยา อิบน์ มะอีน ฟิรริญาล'

อาจารย์ของเขาคือ อับดุลลอฮ์ อิบน์ อัลมุบาร็อก, อิสมาอีล อิบน์ อิยาช, อะบาด อิบน์ อะบาด, ซุฟยาน อิบน์ อุยัยนะฮ์, ญุนดุร, อะบูมุอาวียะฮ์, ฮาติม อิบน์ อิสมาอีล, ฮัฟศ์ อิบน์ ฆิยาษ, ญะรีร อิบน์ อับดุลฮะมีด, อับดุรร็อซซาก อัศศ็อนอานี, วะกีอ์ และอื่นๆ อีกมากมายจากอิรัก ฮิญาซ, ญะซีเราะฮ์, ชาม และ อียิปต์

ลูกศิษย์ที่มีชื่อเสียงของเขา ได้แก่ อะฮ์หมัด อิบน์ ฮัมบัล, มุฮัมมัด อิบน์ ซะอ์ด, อะบูค็อยษะมะฮ์, อัลบุคอรี, มุสลิม, อะบูดาวูด, อับบาส อัดเดารี, อะบูฮาติม และอีกมากมาย

เขาเลื่องลือว่าเปิดโปงรายงานหลายอย่างว่าเป็นเท็จ และได้รับการยกย่องว่าเป็นหนึ่งในผู้เชี่ยวชาญในยุคแรกๆ ที่สำคัญที่สุดเกี่ยวกับอิลมุรริญาล (ศาสตร์แห่งรายงานหะดีษ)

## อ้างอิง
สนธิสัญญาไม่เสมอภาค

**สนธิสัญญาไม่เสมอภาค** () เป็นชื่อที่ชาวจีนตั้งให้กับชุดสนธิสัญญา ที่ลงนามระหว่างคริสต์ศตวรรษที่ 19 และต้นคริสต์ศตวรรษที่ 20 ระหว่างจีน (ส่วนใหญ่หมายถึง ราชวงศ์ชิง ) กับมหาอำนาจตะวันตกต่าง ๆ (โดยเฉพาะ จักรวรรดิอังกฤษ ฝรั่งเศส จักรวรรดิเยอรมัน สหรัฐอเมริกาและจักรวรรดิรัสเซีย) และจักรวรรดิญี่ปุ่น ข้อตกลงซึ่งมักบรรลุหลังจากความพ่ายแพ้ทางทหารหรือการข่มขู่จะรุกรานทางทหาร โดยมีเงื่อนไขที่ได้ประโยชน์ฝ่ายเดียว โดยกำหนดให้จีนต้องยกดินแดน จ่ายค่าปฏิกรรมสงคราม เปิดท่าเรือตามสนธิสัญญา ยกเลิกอำนาจการกำหนดภาษีศุลกากรด้วยตนเอง และการให้สิทธิสภาพนอกอาณาเขตแก่พลเมืองต่างชาติ

ด้วยกระแสชาตินิยมจีนและการต่อต้านจักรวรรดินิยมที่เพิ่มขึ้นในคริสต์ทศวรรษ 1920 ทั้งพรรคก๊กมินตั๋งและพรรคคอมมิวนิสต์จีนใช้แนวคิดนี้เพื่ออธิบายถึงประสบการณ์ของจีนในการสูญเสียอำนาจอธิปไตย ระหว่างปี 1840 ถึง 1950 คำว่า "**สนธิสัญญาไม่เสมอภาค**" นั้นมีความเกี่ยวข้องกับแนวคิดของ "ศตวรรษแห่งความอัปยศอดสู" ของจีน โดยเฉพาะอย่างยิ่งการต้องยอมยกดินแดนให้เป็นเขตเช่าแก่มหาอำนาจต่างชาติ และการสูญเสียอำนาจการตั้งภาษีศุลกากรผ่านท่าเรือตามสนธิสัญญา

ญี่ปุ่นและเกาหลียังใช้คำนี้เพื่ออ้างถึงสนธิสัญญาหลายฉบับที่ส่งผลให้สูญเสียอำนาจอธิปไตยในระดับที่แตกต่างกันไป

## อ้างอิง


หมวดหมู่:ความสัมพันธ์ระหว่างประเทศของราชวงศ์ชิง
หมวดหมู่:บทความที่มีข้อความภาษาญี่ปุ่น
หมวดหมู่:บทความที่มีข้อความภาษาเกาหลี
หมวดหมู่:บทความที่มีข้อความภาษาจีน
รัฐประหารในประเทศไนเจอร์ พ.ศ. 2566

**รัฐประหารในประเทศไนเจอร์ พ.ศ. 2566** เหตุการณ์ในวันที่ 26 กรกฎาคม พ.ศ. 2566 เกิดการรัฐประหารขึ้นในประเทศไนเจอร์ ซึ่งเจ้าหน้าที่หน่วยอารักขาประธานาธิบดีของไนเจอร์ได้ควบคุมตัวประธานาธิบดีมุฮัมมัด บาซูม และนายพล อาบดูราอามาน ชียานี หัวหน้าหน่วยอารักขาประธานาธิบดี ประกาศตนเป็นผู้นำคณะทหารใหม่ กองกำลังของหน่วยอารักขาประธานาธิบดีปิดพรมแดนของประเทศ ระงับสถาบันของรัฐ และประกาศเคอร์ฟิว

นี่เป็นการรัฐประหารโดยกองทัพครั้งที่ 5 นับตั้งแต่ประเทศได้รับเอกราชในปี 2503 และเป็นครั้งแรกนับตั้งแต่ปี 2553

## อ้างอิง

2566
หมวดหมู่:พ.ศ. 2566
หมวดหมู่:ประเทศไนเจอร์
เกออร์กี ลวอฟ

เจ้าชาย **เกออร์กี เยฟเกนเยวิช ลวอฟ** (7/8 มีนาคม ค.ศ. 1925) เป็นขุนนาง รัฐบุรุษ และนายกรัฐมนตรีรัสเซียในช่วงการปฏิวัติตั้งแต่วันที่ 15 มีนาคม ถึงวันที่ 20 กรกฎาคม ค.ศ. 1917 ในฐานะประมุขแห่งรัฐโดยพฤตินัยของรัสเซีย เขาจึงเป็นผู้นำของรัฐบาลชั่วคราวภายหลังการปฏิวัติเดือนกุมภาพันธ์ที่นำไปสู่การล่มสลายของระบอบราชาธิปไตยรัสเซีย

เขาเกิดที่เมืองเดรสเดิน ราชอาณาจักรซัคเซิน ในตระกูลเจ้าชายลวอฟ และได้รับชื่อเสียงระดับชาติจากงานสังคมสงเคราะห์ในรัสเซียตะวันออกไกลระหว่างสงครามรัสเซีย-ญี่ปุ่น ใน ค.ศ. 1906 เขาได้รับเลือกเข้าสู่สภาดูมาชุดที่หนึ่งภายใต้สมาชิกของพรรคประชาธิปัตย์รัฐธรรมนูญ ภายหลังการปฏิวัติเดือนกุมภาพันธ์ ลวอฟกลายเป็นผู้นำของรัฐบาลชั่วคราวและมีบทบาทในการควบคุมดูแลการปฏิรูปเสรีนิยมจำนวนหนึ่งด้วย แต่ท้ายที่สุดรัฐบาลของเขาก็เริ่มเสื่อมถอยลงเนื่องจากวิกฤตการณ์ทางการเมืองอย่างต่อเนื่อง และในเดือนกรกฎาคม ค.ศ. 1917 เขาลาออกจากการเป็นนายกรัฐมนตรีและรัฐมนตรีว่าการกระทรวงสงครามอะเลคซันดร์ เคเรนสกี ได้ดำรงตำแหน่งต่อจากเขา หลังจากการปฏิวัติเดือนตุลาคม ลวอฟถูกบอลเชวิคจับกุม แต่ภายหลังสามารถหลบหนีออกไปได้ และเดินทางลี้ภัยไปยังฝรั่งเศสและตัดสินใจอยู่ที่นั่นกระทั่งการอสัญกรรมของเขาใน ค.ศ. 1925

## หมายเหตุ

### บรรณานุกรม

*
*
*
*
*

## แหล่งข้อมูลอื่น

*
* Lvov Days and memorials
* Aleksin Museum of Art and Regional Studies
* Publishers of Lvov's biographies

หมวดหมู่:บุคคลที่เกิดในปี พ.ศ. 2404
หมวดหมู่:บุคคลที่เสียชีวิตในปี พ.ศ. 2468
หมวดหมู่:นักการเมืองรัสเซีย
หมวดหมู่:นักปฏิวัติ
หมวดหมู่:ศิษย์เก่าจากมหาวิทยาลัยมอสโก
สโมสรฟุตบอลบีเอฟบี พัทยา ซิตี้

**สโมสรฟุตบอลบีเอฟบี พัทยา ซิตี้** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดชลบุรี ปัจจุบันเล่นในไทยลีก 3 โซนภาคตะวันออก

## ประวัติ
สโมสรฟุตบอลบ้านฟุตบอล พัทยา ก่อตั้งเมื่อปี 2565 บ้านฟุตบอล พัทยาได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 ในโซนภาคตะวันออก เป็นการแข่งขันแรก โดยผลงานสามารถเข้ารอบแพ้คัดออก ของโซนตอนล่างได้ ต่อมาในปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 ในโซนภาคตะวันออก โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออก แทนจันทบุรี ที่ได้สิทธิ์เลื่อนชั้นสู่ไทยลีก 2

ต่อมาในปีเดียวกัน บ้านฟุตบอล พัทยา ได้เปลี่ยนชื่อสโมสรเป็น บีเอฟบี พัทยา ซิตี้

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน

## เกียรติประวัติ
;บ้านฟุตบอล พัทยา
* **[[ไทยแลนด์ เซมิโปรลีก]]**
** รองชนะเลิศ โซนภาคตะวันออก: 2566

## อ้างอิง

## แหล่งข้อมูลอื่น
* 

บีเอฟบี พัทยา ซิตี้
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2564
ใบสน มณีก้อน

**สิบตำรวจโท หญิง ใบสน มณีก้อน** (เกิด 7 พฤศจิกายน พ.ศ. 2544) เป็นนักมวยสากลหญิงชาวไทย เธอเข้าแข่งขันในรุ่นเวลเตอร์เวตหญิงในการแข่งขันกีฬาโอลิมปิกฤดูร้อน 2020

## ประวัติ
ใบสน (ชื่อเล่น: ครีม) เกิดในครอบครัวนักมวย เมื่อตอนเป็นเด็ก เธอมีสุขภาพอ่อนแอจากโรคหอบหืดและโรคภูมิแพ้ ด้วยเหตุนี้เธอจึงหันมาชกมวยโดยเริ่มจากมวยไทยโดยมีพ่อเป็นผู้ฝึกสอน ครั้นเมื่ออายุได้ 10 ปี เธอเริ่มเป็นนักมวยสากลสมัครเล่นหญิงที่ตระเวนแข่งตามภูมิภาคต่าง ๆ และด้วยความเก่งกาจเกินวัย ทำให้เธอได้รับโอกาสเข้าแข่งขัน "ไทยไฟต์" ในชื่อมวยไทยว่า มังกรขาว ผลไม้ปลากัดยิม

ต่อมา เธอได้รับการชักชวนให้เปลี่ยนไปชกมวยสากลสมัครเล่นจาก นาย สมชาย พูลสวัสดิ์ หรือ บิ๊กชาย อดีตอธิบดีกรมสรรพสามิต ผู้เป็นประธานฝ่ายพัฒนาเทคนิคสมาคมกีฬามวยสากลแห่งประเทศไทย ซึ่งได้ติดตามเธอมาหลายไฟต์ ส่วนโอลิมปิกฤดูร้อน 2020 นั้นเป็นทัวร์นาเมนต์สำคัญรายการแรกของเธอ

## อ้างอิง

## แหล่งข้อมูลอื่น
* 

หมวดหมู่:นักมวยสากลหญิงชาวไทย
หมวดหมู่:นักมวยสากลสมัครเล่นในโอลิมปิกฤดูร้อน 2020
หมวดหมู่:นักมวยสากลสมัครเล่นในโอลิมปิกฤดูร้อน 2024
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาจากจังหวัดกาฬสินธุ์
ชยพล จุฑามาศ

**ชยพล จุฑามาศ** (เกิด 9 มีนาคม พ.ศ. 2544) ชื่อเล่น **เอเจ** เป็นนักแสดงชายชาวไทย ภายใต้สังกัด GMMTV ตั้งแต่ปีพ.ศ. 2561 และเปิดตัวในวงการแสดงครั้งแรกกับซีรีส์เรื่อง **อาตี๋ของผม** หลังจากนั้นเอเจก็มีผลงานการแสดงอย่างต่อเนื่อง และในปีพ.ศ. 2566 เอเจก็ได้รับบทนำครั้งแรกในซีรีส์เรื่อง **Home School นักเรียนต้องขัง** 

## ประวัติและการศึกษา
ชยพล จุฑามาศ เกิดเมื่อวันที่ 9 มีนาคม 2544 มีชื่อเล่นว่า เอเจ มีน้องชายฝาแฝดคือ เจเจ-ชยกร จุฑามาศ จบการศึกษาระดับมัธยมศึกษาจากโรงเรียนไตรมิตรวิทยาลัย ปัจจุบันจบการศึกษาระดับปริญญาตรี วิทยาลัยนวัตกรรมสื่อสารสังคม สาขาวิชาเอกการจัดการธุรกิจไซเบอร์ มหาวิทยาลัยศรีนครินทรวิโรฒ

## ผลงาน

### ละครโทรทัศน์/ซีรีส์

## อ้างอิง

หมวดหมู่:นักแสดงชายสังกัดจีเอ็มเอ็มทีวี
หมวดหมู่:นักแสดงชายชาวไทย
หมวดหมู่:บุคคลจากโรงเรียนไตรมิตรวิทยาลัย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ชยกร จุฑามาศ

**ชยกร จุฑามาศ** (เกิด 9 มีนาคม พ.ศ. 2544) ชื่อเล่น **เจเจ** เป็นนักแสดงชายชาวไทย ภายใต้สังกัดจีเอ็มเอ็มทีวี 

## ประวัติ
**เจเจ ชยกร** เกิดเมื่อวันที่ 9 มีนาคม พ.ศ. 2544  มีพี่ชายฝาแฝดคือ เอเจ - ชยพล จุฑามาศ โดยชยพลเกิดก่อนเขา 4 นาที จบการศึกษาระดับมัธยมศึกษาจากโรงเรียนไตรมิตรวิทยาลัย ปัจจุบันจบการศึกษาระดับปริญญาตรี วิทยาลัยนวัตกรรมสื่อสารสังคม สาขาวิชาเอกการจัดการธุรกิจไซเบอร์ มหาวิทยาลัยศรีนครินทรวิโรฒ

**เจเจ ชยกร** เข้าสู่วงการบันเทิงโดย เดินแบบ,ถ่ายแบบ,โฆษณา รวมถึงเคยประกวดหลายเวที ต่างๆ ที่โรงเรียน จนชนะเลิศ 3 ครั้ง ต่อมาเขาได้เล่นซีรีส์ นักเรียนพลังกิฟต์ ปัจจุบันชยกรเป็นนักแสดง

## ผลงาน

### '''ละครโทรทัศน์/ซีรีส์'''

### ภาพยนตร์

## อ้างอิง

หมวดหมู่:บุคคลจากโรงเรียนไตรมิตรวิทยาลัย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:นักแสดงชายชาวไทย
หมวดหมู่:นักแสดงชายสังกัดจีเอ็มเอ็มทีวี
ฝ่ายค้านในระบบรัฐสภา

**ฝ่ายค้านในระบบรัฐสภา** () เป็นรูปแบบหนึ่งของฝ่ายค้านทางการเมืองในการคัดค้านรัฐบาลที่กำหนด โดยเฉพาะในระบบรัฐสภา ที่มีพื้นฐานจากระบบเวสต์มินสเตอร์ บทความนี้ใช้คำว่า *[[อำนาจบริหาร|รัฐบาล]]* เหมือนที่ใช้ในระบบรัฐสภา กล่าวคือ หมายถึง *ฝ่ายบริหาร* หรือ *คณะรัฐมนตรี* มากกว่า *รัฐ* ในบางประเทศ ชื่อของ "**ฝ่ายค้านอย่างเป็นทางการ**" จะใช้กับพรรคการเมืองที่ใหญ่ที่สุดที่เป็นฝ่ายค้านในสภานิติบัญญติ โดยผู้นำของพรรคดังกล่าวจะถูกเรียกว่า "ผู้นำฝ่ายค้าน"

ในระบบแบ่งเขตคะแนนสูงสุด ที่ซึ่งมีแนวโน้มในการแยกออกเป็นสอง พรรคใหญ่ หรือการแบ่งกลุ่มพรรคดำเนินไปอย่างแข็งแกร่ง บทบาทของ *รัฐบาล* และ *ฝ่ายค้าน* สามารถไปที่กลุ่มหลักสองกลุ่มตามลำดับสลับกันไป

ยิ่งระบบตัวแทนมีสัดส่วนมากเท่าใด โอกาสที่พรรคการเมืองหลายพรรคจะปรากฏตัวในห้องอภิปรายของรัฐสภาก็จะยิ่งมากขึ้นเท่านั้น ระบบดังกล่าวสามารถส่งเสริมพรรค "ฝ่ายค้าน" หลายพรรคซึ่งอาจมีความปรารถนาที่เหมือนกันเพียงเล็กน้อยและน้อยที่สุดในการจัดตั้งกลุ่มที่เป็นเอกภาพซึ่งต่อต้านรัฐบาลในสมัยนั้น

ระบอบประชาธิปไตยที่มีการจัดการที่ดีบางประเทศ ซึ่งถูกพรรคเด่นครอบงำในระยะยาวฝ่ายเดียว จะลดบทบาทฝ่ายค้านในรัฐสภาเป็นสัญลักษณ์นิยม ในบางกรณี ในประเทศเผด็จการ กลุ่ม "ฝ่ายค้าน" เชื่อง ๆ ถูกสร้างขึ้นโดยกลุ่มผู้ปกครองเพื่อสร้างความประทับใจในการอภิปรายในระบอบประชาธิปไตย

สภานิติบัญญัติบางแห่งเสนออำนาจพิเศษให้ฝ่ายค้าน ในแคนาดา สหราชอาณาจักร และนิวซีแลนด์ 20 วันในแต่ละปีถูกกำหนดให้เป็น "วันฝ่ายค้าน" (Opposition Days, Supply Days) ซึ่งในระหว่างนั้นฝ่ายค้านจะเป็นผู้กำหนดวาระการประชุม แคนาดายังมีช่วงตั้งกระทู้ถาม ซึ่งในระหว่างนั้นฝ่ายค้าน (และรัฐสภาโดยทั่วไป) สามารถถามคำถามถึงรัฐมนตรีของรัฐบาลได้

## ดูเพิ่ม
* ฝ่ายค้านผู้ภักดีในพระองค์
* พรรครัฐบาล
* รัฐบาลเงา
* การจัดตั้ง
* ผู้นำเสียงข้างน้อยในสภา
* พรรคต่อต้านรัฐบาล

## อ้างอิง


หมวดหมู่:ระบบเวสต์มินสเตอร์
หมวดหมู่:สภานิติบัญญัติ
ฟิกฮ์

***ฟิกฮ์*** (;  ) คือ นิติศาสตร์อิสลาม *ฟิกฮ์* มักถูกอธิบายว่าเป็นความเข้าใจของมนุษย์และการปฏิบัติของชะรีอะฮ์ นั่นคือความเข้าใจของมนุษย์เกี่ยวกับกฎหมายอิสลามอันศักดิ์สิทธิ์ตามที่เปิดเผยในอัลกุรอาน และ ซุนนะฮ์  ฟิกฮ์ขยายและพัฒนาชะรีอะฮ์ผ่านการวินิจฉัย (*[[อิจญ์ติฮาด]]*) ผ่านอัลกุรอานและซุนนะฮ์ โดยนักนิติศาสตร์อิสลาม (*[[อุละมาอ์]]*) และดำเนินการโดยออกคำวินิจฉัย (*ฟัตวา*) ของนักกฎหมายในคำถามที่นำเสนอต่อพวกเขา *ฟิกฮ์* เกี่ยวข้องกับการปฏิบัติตามพิธีกรรม, ศีลธรรม และกฎหมายสังคมในอิสลาม ตลอดจนระบบเศรษฐกิจและการเมือง ในยุคปัจจุบัน มีสำนัก (มัซฮับ) ที่มีชื่อเสียง 4 แห่งฟิกฮ์ ในแนวทางปฏิบัติของซุนนี และอีกสอง (หรือสามแห่ง) ในแนวทางปฏิบัติชีอะฮ์ บุคคลที่ได้รับการฝึกฝนเกี่ยวกับฟิกฮ์ เรียกว่า *[[ฟะกีฮ์]]* (พหูพจน์ คือ *ฟุเกาะฮาอ์*)

## อ้างอิง

หมวดหมู่:นิติศาสตร์อิสลาม
หมวดหมู่:คำและวลีภาษาอาหรับ
หมวดหมู่:ชะรีอะฮ์
หมวดหมู่:คณะนิติศาสตร์
ดับเบิลยูดับเบิลยูอี เวิลด์เฮฟวีเวทแชมเปียนชิป

**เวิลด์เฮฟวีเวทแชมเปียนชิป** (World Heavyweight Championship) เป็นเข็มขัดแชมป์โลกมวยปล้ำอาชีพของผู้ชายที่สร้างโดย WWE สมาคมของอเมริกา ซึ่งเป็นแชมป์ของแบรนด์ Raw เป็นหนึ่งในแชมป์ระดับโลกในค่ายหลักของ WWE พร้อมด้วย Undisputed WWE Championship ของแบรนด์ SmackDown แชมป์คนแรกคือ Seth "Freakin" Rollins ซึ่งเอาชนะ AJ Styles ในทัวร์นาเมนต์รอบชิงชนะเลิศที่ Night of Champions เมื่อวันที่ 27 พฤษภาคม 2023

## ทัวร์นาเมนต์หาแชมป์คนแรก

## การครอง

## สถิติการครอง
As of  , ,

## ดูเพิ่ม
* ดับเบิลยูดับเบิลยูอี แชมเปียนชิป
* ดับเบิลยูดับเบิลยูอี ยูนิเวอร์แซลแชมเปียนชิป

## อ้างอิง

## แหล่งข้อมูลอื่น
* Official World Heavyweight Championship Title History

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำรุ่นเวิลด์เฮฟวี่เวท
นวินดา เบอร์ต๊อดตี

**นวินดา เบอร์ต๊อดตี** (เกิด 24 พฤษภาคม พ.ศ. 2535) ชื่อเล่น **มิ้นท์** เป็นนักแสดงและนางแบบลูกครึ่งไทย-อิตาลี สังกัดสถานีวิทยุโทรทัศน์ไทยทีวีสีช่อง 3 เริ่มเข้าสู่วงการบันเทิงจากการประกวดรายการ มายาไอดอล ตัวตนคนมายา ได้รับรางวัลชนะเลิศ

## ประวัติ
**มิ้นท์-นวินดา เบอร์ต๊อดตี** เกิดเมื่อวันที่ 24 พฤษภาคม พ.ศ. 2535 เป็นบุตรสาวของ โจวานนี่ เบอร์ต๊อดตี จบการศึกษาปริญญาตรีจาก คณะบริหารธุรกิจ มหาวิทยาลัยกรุงเทพ (ภาคอินเตอร์) จบการศึกษาปริญญาโท MBA มหาวิทยาลัยอัสสัมชัญ และเข้ารับปริญญาบัตรเมื่อวันที่ 13 มกราคม พ.ศ. 2563

## การทำงานในวงการบันเทิง

เริ่มเข้าสู่วงการบันเทิงจากการประกวดรายการ **มายาไอดอล ตัวตนคนมายา** ทางช่องโมเดิร์นไนน์ทีวี พ.ศ. 2551 ได้รับรางวัลชนะเลิศ พร้อมเซ็นสัญญาการเป็นนักแสดงในสังกัดกันตนา จากนั้นมาได้มีผลงานออกมาเรื่อย ๆ โดยละครเรื่องแรกคือ พลพรรครักแผ่นดิน ทางสถานีวิทยุโทรทัศน์กองทัพบกช่อง 5 ปัจจุบันหมดสัญญากับกันตนาและได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ละครสั้น

* ฟ้ามีตา ตอน เพื่อนร่วมห้อง

### ภาพยนตร์

* อยากได้ยินว่ารักกัน (2553)

### มิวสิกวิดีโอ

* เพลง หญิงไทย ของ ดา เอ็นโดรฟิน
* เพลง คบซ้อน ของ เซน เดอะสตาร์ 6
* เพลง น้ำผึ้งพระจันทร์ ของ JETSET'ER
* เพลง lady first ของ แบล็ควานิลลา
* เพลง ทำใจให้ชิน ของ กะลา
* เพลง เสียงพล่อย ๆ ของ พัดชา เอนกอายุวัฒน์
* เพลง รักตัวเองก็พอ ของ พัดชา เอนกอายุวัฒน์
* เพลง ข่าวลือหรือเรื่องจริง ของ มาช่า วัฒนพานิช
* เพลง อยากบอกเขาหรืออยากบอกฉัน ของ กิ่ง เดอะสตาร์ 5
* เพลง แฟนเราเอาแต่ใจ ของ ไอน้ำ

## รางวัล

* ชนะเลิศ สุดยอดมายาไอดอล ตัวตนคนมายา 2008
* RS panasonic star challenge
* ยามาฮ่า มิวสิก เฟสติวัล ปี 2006 - 2007
* CJ Chic Channel
* สีสันบันเทิงอวอร์ด สาขาตัวจี๊ดแห่งปี จากละครเรื่อง ห้องหุ่น
* เข้าชิงรางวัลดาราเดลี่ เดอะเกรท อวอร์ด ครั้งที่ 5 สาขาดาราดาวรุ่งหญิง ที่สุดแห่งปี 2015 จากละครเรื่อง ห้องหุ่น

## อ้างอิง

หมวดหมู่:บุคคลจากอำเภอสันทราย
หมวดหมู่:ชาวไทยเชื้อสายอิตาลี
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
เปอิโซนาอูตา

***เปอิโซนาอูตา*** (, ) เป็นการ์ตูนทีวีแอนิเมชันเด็กของประเทศบราซิล-แคนาดา สร้างโดย ซีเลีย คาทูนด้า และกิโก มิสโตรริโก ผลิตโดย ทีวี ปินกิม ออกอากาศทางช่องดิสคัฟเวอรีคิดส์ เมื่อวันที่ 20 เมษายน พ.ศ. 2552 ถึงวันที่ 10 เมษายน พ.ศ. 2558

## ตัวละคร

### ตัวละครหลัก

* **เปอิโซนาอูตา** ( , ) เป็นปลาทองตัวใหญ่เพศผู้ เขาบินออกจากน้ำ
* **มารีนา** (, ) เป็นเด็กหญิงอายุ 10 ปีกับผมสีน้ำตาล เธอเป็นเพื่อนที่ดีที่สุดของเปอิโซนาอูตา
* **ซิโก** ( , ) เป็นลิงเพศผู้อายุ 12 ปี
* **เปโดรและจูกา** ( , ) เป็นเด็กชายอายุ 8 ปีและลูกพี่ลูกน้องของมารีนา
* **ดร. จาร์ดิม** ( , ) เป็นปู่ของมารีนา, เปโดรและจูกา
* **ชูมโบ เฟลิซ** ( , ) เป็นปลาตัวใหญ่สีเหลืองเพศผู้
* **อาเจนเต โรซา** ( , ) เป็นปลาสีชมพูเพศเมีย

## อ้างอิง

## แหล่งข้อมูลอื่น

*  
* 
* 
* 
* 

หมวดหมู่:การ์ตูนบราซิล
หมวดหมู่:การ์ตูนแคนาดา
หมวดหมู่:ตัวละครที่เป็นปลาทอง
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ที่ยุติการออกอากาศในปี พ.ศ. 2558
หมวดหมู่:การ์ตูนทีวีแอนิเมชันเกี่ยวกับปลา
หมวดหมู่:การ์ตูนทีวีแอนิเมชันเกี่ยวกับเด็ก
หมวดหมู่:การ์ตูนทีวีแอนิเมชันเกี่ยวกับลิง